CELEX: 32021D1920
Language: da
Date: 2021-06-28 00:00:00
Title: Rådets afgørelse (EU) 2021/1920 af 28. juni 2021 om undertegnelse på Unionens vegne og midlertidig anvendelse af aftalen om lufttransport mellem Den Europæiske Union og dens medlemsstater på den ene side og Staten Qatar på den anden side

5.11.2021   
               
               
                  DA
               
               
                  Den Europæiske Unions Tidende
               
               
                  L 391/1
               
            
         RÅDETS AFGØRELSE (EU) 2021/1920
         af 28. juni 2021
         om undertegnelse på Unionens vegne og midlertidig anvendelse af aftalen om lufttransport mellem Den Europæiske Union og dens medlemsstater på den ene side og Staten Qatar på den anden side
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 5,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den 7. juni 2016 bemyndigede Rådet Kommissionen til at indlede forhandlinger med Staten Qatar om en aftale om lufttransport. Forhandlingerne blev afsluttet med positivt resultat ved parafering af aftalen om lufttransport mellem Den Europæiske Union og dens medlemsstater på den ene side og Staten Qatar på den anden side (»aftalen«) den 4. marts 2019.
                  
               
                     (2)
                  
                  
                     Undertegnelsen af aftalen på Unionens vegne og den midlertidige anvendelse heraf berører ikke kompetencefordelingen mellem Unionen og dens medlemsstater. Denne afgørelse bør ikke fortolkes således, at den gør brug af Unionens mulighed for at udøve sin eksterne kompetence på områder, der er omfattet af aftalen, og som henhører under delt kompetence, i det omfang en sådan kompetence endnu ikke er udøvet internt af Unionen.
                  
               
                     (3)
                  
                  
                     Aftalen bør undertegnes og anvendes midlertidigt indtil afslutningen af de procedurer, som er nødvendige for dens ikrafttræden —
                  
               VEDTAGET DENNE AFGØRELSE:
         
            Artikel 1
            Der gives herved bemyndigelse til undertegnelse på Unionens vegne af aftalen om lufttransport mellem Den Europæiske Union og dens medlemsstater på den ene side og Staten Qatar på den anden side med forbehold af den nævnte aftales indgåelse (1).
         
         
            Artikel 2
            Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
         
         
            Artikel 3
            Aftalen anvendes midlertidigt i henhold til aftalens artikel 29, stk. 3, indtil afslutningen af de procedurer, som er nødvendige for dens ikrafttræden.
         
         
            Artikel 4
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 28. juni 2021.
            
               
                  På Rådets vegne
               
               M. do Céu ANTUNES
               
                  Formand
               
            
         
         
            (1)  Se side 3 i denne EUT.